**Molėtų rajono savivaldybės taryba**

**SPRENDIMAS**

**DĖL PRITARIMO PROJEKTO „Vandens tiekimo ir nuotekų tvarkymo infrastruktūros plėtra Molėtų rajone (II etapas)“ ĮGYVENDINIMUI**

2018 m. birželio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 2014–2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-APVA-R-014 priemonės „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“ projektų finansavimo sąlygų aprašo Nr. 1, patvirtinto Lietuvos Respublikos aplinkos ministro 2015 m. spalio 7 d. įsakymu Nr. D1-717 „Dėl 2014–2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-APVA-R-014 priemonės „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“ projektų finansavimo sąlygų aprašo Nr. 1 patvirtinimo“, 13 ir 39 punktais, Molėtų rajono savivaldybės 2018-2024 m. strateginio plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018-2024 metų strateginio plėtros plano patvirtinimo“, III prioriteto „Infrastruktūra užtikrinanti kokybišką, patogų gyvenimą“ 3.1.1 uždavinio „Atnaujinti ir plėsti vandens tiekimo ir nuotekų tvarkymo infrastruktūrą“ 3.1.1.1 priemone „Geriamojo vandens tiekimo ir nuotekų surinkimo tinklų inventorizacija, renovacija ir įrengimas“ ir atsižvelgdama į Regioninės plėtros departamento prie Vidaus reikalų ministerijos Utenos apskrities skyriaus 2018 m. vasario 26 raštą Nr. 51/7D-50 „Dėl papildomo kvietimo teikti projektinius pasiūlymus pagal priemonę Nr. 05.3.2-APVA-R-014 „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“,

Molėtų rajono savivaldybės taryba nusprendžia:

1. Pritarti uždarosios akcinės bendrovės „Molėtų vanduo“ projekto „Vandens tiekimo ir nuotekų tvarkymo infrastruktūros plėtra Molėtų rajone (II etapas)“ įgyvendinimui pagal 2014–2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-APVA-R-014 priemonę „Geriamojo vandens tiekimo ir nuotekų tvarkymo sistemų renovavimas ir plėtra“, kurį įgyvendinant bus vykdomos šios veiklos:
   1. naujų nuotekų tinklų statyba Kauno g., Dariaus ir Girėno g., vandens tiekimo ir nuotekų tinklų statyba M. Apeikytės g., Žaliojoje g., Medžiotojų g. užtikrinant gyventojams tinkamos kokybės nuotekų tvarkymo paslaugas Molėtų mieste.
   2. geriamojo vandens tiekimo ir nuotekų tvarkymo infrastruktūros inventorizacija Molėtų rajone ir mieste.
2. Pavesti uždarajai akcinei bendrovei „Molėtų vanduo“ atlikti šio sprendimo 1 punkte nurodyto projekto pareiškėjo ir darbų užsakovo funkcijas bei užtikrinti projekto tęstinumą 5 metus po projekto įgyvendinimo pabaigos.
3. Pritarti Molėtų rajono savivaldybės administracijos dalyvavimui projekte partnerio teisėmis.
4. Įsipareigoti prisidėti Molėtų rajono savivaldybės biudžeto lėšomis prie 1.1 ir 1.2 papunkčiuose nurodytų veiklų ne mažiau kaip 50 procentų visų tinkamų finansuoti projekto išlaidų ir padengti projekto netinkamas finansuoti, tačiau projektui įgyvendinti būtinas išlaidas, ir tinkamas išlaidas, kurių nepadengia projektui skiriamas finansavimas.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras